TAIR O FFYNHONNAU SIR BENFRO
Y ffynnon arall yr ymwelwyd â hi oedd Ffynnon Sanctaidd Llanllawer ger Abergwaun. Gellir ei gweld mewn cae y tu allan i fur gogledd-ddwyreiniol yr eglwys. Mae to o gerrig ar ffurf bwa wedi ei godi dros y ffynnon a elwid hefyd yn Ffynnon Gapan. Gallai’r enw gyfeirio at siâp y bwa sydd drosti. Cysegrwyd eglwys Llanllawer i Ddewi. Yn ôl ffurf a maint y ffynnon mae’n edrych fel pe bai wedi cael ei defnyddio i drochi ynddi. Roedd ganddi’r enw o fedru gwella amrywiol anhwylderau ond roedd yn arbennig o dda am wella llygaid poenus. Yma eto taflwyd arian a phinnau i’r dŵr fel offrwm. Pe dymunech ddrwg i rywun yna fe offrymid pin wedi ei blygu. Cofiaf ei bod yn hwyrddydd braf ond oer pan aethom i ymweld â’r ffynnon hon.
cffccffccffccffccffccffccffccffccffccffccffccffccffccffccffccffccffccffc